Арда Гюлер

**Арда́ Гюле́р** (;  25 лютага 2005 году) — турэцкі футбаліст, атакуючы паўабаронца гішпанскага клюбу «Рэал» і зборнай Турэччыны. Уважаецца адным з найлепшых маладых гульцоў у сьвеце.

## Кар’ера
### Клюбная
Гюлер займаўся футболам у акадэміі «Генчлербірлігі», але ў веку 13 гадоў далучыўся да акадэміі «Фэнэрбахчэ». 13 студзеня 2021 году маладзён падпісаў прафэсійны кантракт з клюбам на два з паловай гады. Кіраўніцтва клюб разглядала яго як футбаліст зь вялікім патэнцыялам на будучыню.

Футбаліст дэбютаваў у матчы Лігі Эўропы 2021—2022 гадоў, зьявіўшыся на замену ў матчы супраць фінскага клюбу ХІК. Праз тры дні ў сваім першым матчы Супэрлігі ён аддаў галявую перадачу, якая дазволіла Міху Зайцу загнаць гол на 89-й хвіліне ў матчы супраць «Антальяспору», які завяршыўся перамогай зь лікам 2:0. Зь цягам сэзону пачаў атрымліваць больш гульнёвага часу. 17 сакавіка 2022 году «Фэнэрбахчэ» абвесьціў, што склаў з спартоўцам новы трохгадовы кантракт. Да траўня 2022 году Гюлер правёў 3 галы і аддаў 3 галявыя перадачы ўсяго за 255 хвілінаў гульнёвага часу. Пасьля ўражлівага пачатку кар’еры стала вядома, што ім зацікавіліся буйныя эўрапейскія клубы, як то «Арсэнал», «Лівэрпул», «Баварыя», дортмундзкая «Барусія», «Барсэлёна» і ПСЖ. На пачатку сэзону 2022—2023 гадоў, па адыходзе Мэсута Эзіля, Гюлер узяў сабе 10-ы нумар. 3 лістапада 2022 году ён адзначыўся першым голам у эўрапейскіх спаборніцтвах, а таксама аддаў галявую перадачу ў выязным матчы супраць кіеўскага «Дынама».

6 ліпеня 2023 году клюб Ля Лігі мадрыдзкі «Рэал» абвесьціў аб падпісаньні з Гюлерам шасьцігадовага кантракту. Угода была складзеная шляхам актывацыі пункта аб выплаце сумы ў памеры 20 мільёнаў эўра. Пасьля шэрагу траўмаў у «Рэале» ў канцы 2023 году Гюлер дэбютаваў за «сьметанковых» 6 студзеня 2024 году ў матчы Кубка Гішпаніі. Гулец дэбютаваў у Ля Лізе ў матчы супраць «Ляс-Пальмасу» 27 студзеня, выйшаўшы на замену на 81-й хвіліне замест Радрыгу. 10 сакавіка ён улучыў свой першы гол у лізе за «Рэал», засмуціўшы брамніка «Сэльты» Вісэнтэ Гуаіту на чацьвертай хвіліне дададзенага часу, і замацаваўшы перамогу зь лікам 4:0. 19 траўня ён разжыўся галявым дублем у матчы супраць «Вільярэалу», які скончыўся ўнічыю зь лікам 4:4. У той час Гюлер гуляў перадусім у матчах Кубка Гішпаніі і абмежаваны час зьяўляўся ў гульнях лігі, зрэдку зьяўляючыся ў стартавым складзе ў двух запар матчах. Па прызначэньнь Шабі Алёнса на пасаду галоўнага трэнэра мадрыдцаў, Гюлер пачаў часьцей зьяўляцца ў першай адзінаццатцы, пераважна выходзячы на пазыцыі паўабаронцы. 14 сакавіка 2026 года ён пацэліў мяч у браму з 68 мэтраў з сваёй паловы поля ў матчы 4:1 супраць «Эльчэ». Гэты ўдар адзначыўся найдалёкшым голам у гісторыі Ля Лігі, што абнавіла рэкорд, усталяваны Антоніё Хасэ ў 2004 годзе, які ўлучыў мяч зь вельмі падобнай адлегласьці.

### Міжнародная
Дэбютаваў у складзе зборнай Турэччыны 19 лістапада 2022 году ў таварыскім матчы супраць зборнай Чэхіі, які завяршыўся перамогай туркаў зь лікам 2:1. Свой першы гол ён правёў 19 чэрвеня 2023 году, загнаўшы мяч у браму зборнай Ўэйлзу ў адборачным матчы да чэмпіянату Эўропы 2024 году. Гюлер быў улучаны ў склад зборнай на эўрапейскае першынство 2024 году. 18 чэрвеня ён быў ушанаваны званьнем найлепшага гульца матчу, бо адзначыўся голам у пераможным матчы адкрыцьця чэмпіянату супраць зборнай Грузіі.

## Дасягненьні
**«Фэнэрбахчэ»**:
* Уладальнік Кубка Турэччыны: 2023

**«Рэал»**:
* Чэмпіён Гішпаніі: 2024
* Уладальнік Супэркубка Гішпаніі: 2024
* Пераможца Лігі чэмпіёнаў: 2024
* Уладальнік Супэркубка Эўропы: 2024
* Уладальнік Міжкантынэнтальнага кубка: 2024

## Крыніцы

## Вонкавыя спасылкі
* 
* 

Катэгорыя:Турэцкія футбалісты